آمریکانین خارجی ایشلر باخانی آنتونی بلینکن، ارمنیستان ایله آذربایجان آراسینداکی چاتیشمالاری دوردورماغا چاغیردی.
آذربایجان ساوونما باخانلیغی، ارمنیستانین تخریباتی ایله آذربایجان-ارمنیستان سرحدینده چاتیشمالارین باشلادیغینی اعلان ائتدیکدن سونرا آنتونی بلینکن یازیلی آچیقلاما یاییملادی. بلینکن،
"آمریکا، ارمنیستانداکی یئرلشیم یئرلرینه و مولکی آلت‌یاپییا قارشی بیلدیریلن سالدیریلار دا داخیل اولماقلا، ارمنیستان-آذربایجان سرحدینده‌کی چاتیشما خبرلریندن درین قایغی دویماقدادیر. اوزون مدتدیر آچیقجا بیلدیردیگیمیز کیمی، بو پروبلئمین حربی یوللا حلی یوخدور. هر جۆر حربی چاتیشمایا درحال سون قویولماسینا چاغیریریق" ایفاده‌لرینی ایشلتدی.
آذربایجان ساوونما باخانلیغی، ارمنیستان اوردوسونون دونن آخشام ساعاتلاریندا سرحدین داشکسن، کلبجر و لاچین ایستیقامتلرین‌ده گئنیش تخریبات تؤرتدیگینی آچیقلادی.
